open-index/open-wikipedia-markdown huggingface dataset:
Γεώργιος Παλαιολόγος Δισύπατος

Ο **Γεώργιος Παλαιολόγος Δισύπατος**, (γνωστός στη Γαλλία ως Georges Palaiologue de Bissipat, ή Georges de Bissipat, μερικές φορές Georges de Dissipat, και Georges ο έλλην (πέθανε το 1496), ήταν ναύαρχος του Γαλλικού στόλου, βυζαντινής/ελληνικής καταγωγής, που υπηρέτησε τους βασιλείς της Γαλλίας Κάρολο Ζ', Λουδοβίκο ΙΑ' και Κάρολο Η' μετά την Άλωση το 1453.

## Βιογραφικά στοιχεία
Γεννήθηκε στα μέσα του 15ου αιώνα σε άγνωστη τοποθεσία. Δεν υπάρχει καμμία απόδειξη για την τυχόν ευγενή καταγωγή από την οικογένεια δυναστεία Παλαιολόγων και πιο πιθανό είναι να 'ταν απλά ισχυρισμός του. Και το άλλο επίθετό του Δισύπατος σχετίζεται με βυζαντινή οικογένεια ευγενών όμως και πάλι δεν υπάρχουν αποδείξεις σχέσης.

Αναφέρεται για πρώτη φορά το σε γαλλική επιστολή με ημερομηνία 24 Απριλίου 1460. Ενεπλάκη σε ριψοκίνδυνες αποστολές εναντίων των Φλαμανδών, έχοντας ως σύντροφο έναν ναύτη Guillaume de Casenove, γνωστό και ως Coullon (πέθανε το 1483).

Το 1473 φέρεται να ζει στο Μπορντώ όπου έλαβε επιστολές ως ναύτης κι αργότερα ως καπετάνιος.

Αργότερα έζησε και στο Παρίσι, όπου γνωρίστηκε με τον λόγιο Ανδρόνικο Κάλλιστο.

Τού έστειλε γράμμα το 1476 από φυλακή στη Ρώμη ο δάσκαλος ελληνικών Γεώργιος Ερμώνυμος, ζητώντας του να ζητήσει τη διαμεσολάβηση του βασιλιά Λουδοβίκου ΙΑ για την απελευθέρωσή του διότι κατηγορούνταν άδικα για κατασκοπεία.

Έλαβε τη γαλλική υπηκοότητα το 1477 από την οποία μάς σώζεται η συγχαρητήρια επιστολή. Στα τέλη του ίδιου έτους εστάλη σε ναυτική αποστολή στην Πορτογαλία και τον βασιλιά Αλφόνσο E'.

Στις 9 Απριλίου 1478 αποδεσμεύτηκε προσωρινά από την αποστολή του και του χορηγήθηκε από τον γάλλο βασιλιά χρηματικό επίδομα.

Ωστόσο τον κάλεσε και πάλι την άνοιξη του 1483 σε νέα δύσκολη ναυτική αποστολή. Ο βασιλιάς Λουδοβίκος ΙΑ' έπασχε από μια δερματοπάθεια (ο ίδιος πίστευε λέπρα) κι έστειλε μερικά πλοία στα νησιά του Πράσινου Ακρωτηρίου στον Ατλαντικό, όπου πιστευόταν οτι υπάρχει αντίδοτο, ωστόσο ο βασιλιάς πέθανε στις 30 Αυγούστου πριν επιστρέψει η αποστολή.

Την 1η Αυγούστου 1485, υπό τον νέο βασιλιά Κάρολο Η', ο Δισύπατος ηγήθηκε γαλλικού στολίσκου επτά πλοίων στην Αγγλία κατά του σφετεριστή Ερρίκου Ζ' Τούντορ και διακρίθηκε για την ανδρεία του.

Παντρέυτηκε δύο φορές, η δεύτερη το 1478, αποκτώντας δυο γιους από τον πρώτο και δύο γιους και μια κόρη από τον δεύτερο. Κατοικούσε σε παλάτι που του παραχωρήθηκε στη βόρεια Γαλλία, συγκεκριμένα στο d'Hannaches (επαρχία Oise). Δε μας έχει γίνει γνωστό πότε πέθανε αν και εικάζεται το 1496.

### Μύθος
Έχει συνδεθεί εσφαλμένα με τον Χριστόφορο Κολόμβο και την ανακάλυψη της Αμερικής. Πρόκειται όμως περί σύγχυσης, καθώς απλά συνεργάστηκε με τον θείο του Κολόμβου, τον ναύτη Guillaume de Casenove, γνωστό και ως Coullon.

## Παραπομπές


## Πηγές
* Κων. Σάθας https://archive.org/details/neoellnikphilol01sathgoog/page/n106
* Pinterest https://www.pinterest.at/pin/567664728022067741/

Γεωργιος
Κατηγορία:Γάλλοι ναύαρχοι
Βαχάν Παπαζιάν

Ο **Βαχάν Παπαζιάν** (), γεννημένος το 1876 στο Ταμπρίζ και αποβιώσας το 1973 στη Βηρυτό, επίσης γνωστός υπό το ψευδώνυμο **Γκομς** (), ήταν Αρμένιος πολιτικός.

## Βιογραφία
Ο Βαχάν Παπαζιάν γεννήθηκε στο Ταμπρίζ, το 1876, από Αρμένιους γονείς, καταγόμενους από το Βαν.

Κατέστη ως ένας εκ των ηγετών της αρμενικής κοινότητας της περιοχής του Βαν το 1903, ενώ, στη συνέχεια, εξελέγη ως μέλος της Βουλής των Αντιπροσώπων της Γενικής Συνελεύσεως της Οθωμανικής Αυτοκρατορίας το 1908, ως βουλευτής του Βιλαετιού του Βαν, αξίωμα το οποίο και διατήρησε έως το 1915.

Πέτυχε να γλιτώσει της Γενοκτονίας των Αρμενίων, διαφεύγοντας μέσω του Καυκάσου.

Από το 1942 έως το 1945, διετέλεσε μέλος του Αρμενικού Εθνικού Συμβουλίου, το οποίο έδρευε στο Βερολίνο, χαίροντας της υποστήριξης του Άλφρεντ Ρόζενμπεργκ.

Το 1947, εγκαταστάθηκε στη Βηρυτό. Κατά τη διάρκεια των κοινοβουλευτικών εκλογών του 1951, ορίστηκε από την Αρμενική Επαναστατική Ομοσπονδία ως υποψήφιος για την έδρα των Αρμενίων Ορθόδοξων της εκλογικής περιφέρειας του Μετν, εντός φιλοκυβερνητικής συνταγματικής λίστας. Συνολικά, έλαβε 10.186 ψήφους (επί συνόλου 22.904 ψήφων), ηττώμενος απέναντι στον Ντικράν Τοσμπάχ.

Απεβίωσε στη Βηρυτό, το 1973.

## Παραπομπές


Κατηγορία:Οθωμανοί αρμενικής καταγωγής
Κατηγορία:Λιβανέζοι πολιτικοί
Γλώσσες Ντενέ-Γιενισέι

μικρογραφία|Πιθανή έκταση των γλωσσών Ντενέ-Γιενισέι στον 17ο αιώνα

Οι **Δενέ-Ιενισεανές γλώσσες** είναι μια προτεινόμενη γλωσσική οικογένεια που αποτελείται από τις γιενισεϊκές γλώσσες της κεντρικής Σιβηρίας και τις γλώσσες Να-Ντενέ της βορειοδυτικής Βόρειας Αμερικής. 

Η υποδοχή μεταξύ των εμπειρογνωμόνων σε μεγάλο βαθμό, αν και όχι καθολικά, είναι ευνοϊκή, επομένως η γλωσσική οικογένεια έχει ονομαστεί "η πρώτη επίδειξη γενεαλογικής σύνδεσης μεταξύ γλωσσικών οικογενειών του Παλαιού Κόσμου και Νέου Κόσμου που πληροί τα πρότυπα της παραδοσιακής συγκριτικής-ιστορικής γλωσσολογίας".

## [[Παλαιοεκσιμώοι]] και Να-Δενέοι

Μια μελέτη του 2017 εντοπίζει την παλαιοεσκιμωική γενετική καταγωγή των Αθαβασκανών, καθώς και άλλων πληθυσμών που μιλούν Να-Δενεϊκές γλώσσες. Οι Παλαιοεσκιμώοι κατοικούσαν στην περιοχή της Αρκτικής από την Τσουκότκα στη Γροιλανδία το 2500 π.Χ. Οι συγγραφείς υποστηρίζουν ότι οι Παλαιόεσκιμώοι ζούσαν μαζί με τους προγόνους των Να-Δενέων για χιλιετίες. Αυτό αποδεικνύει μια γενετική σύνδεση μεταξύ των πληθυσμών της Σιβηρίας και τους Να-Δενέους με τη μεσολάβηση των Παλαιοεσκιμώων.

## Ζεύγη Κετικών και Ναβαγικών λέξεων

Από κάτω βρίσκεται ένας πίνακας με Κετικές και Ναβαγικές λέξεις.

*Σημειώσεις*: Τα Ναβαγικά αμεταβίβαστα ουσιαστικά προσκολλώνται το πρόθεμα *a-*, το οποίο υποδηλώνει γενική κτητική.

## Παραπομπές
Κατηγορία:Γλώσσες του Καναδά
Κατηγορία:Γλώσσες της Ρωσίας
Κατηγορία:Γλώσσες των Ηνωμένων Πολιτειών
Κατηγορία:Γλωσσικές οικογένειες
Πραγγί Έβρου

Το **Πραγγί**, επίσημα **Πραγγίον**, είναι πεδινό χωριό της περιφερειακής ενότητας Έβρου σε υψόμετρο 30 μέτρων.

## Γεωγραφικά - ιστορικά στοιχεία
Το Πραγγί βρίσκεται στο βόρειο Έβρο και κοντά στα ανατολικά σύνορα της Ελλάδας με την Τουρκία. Απέχει 8 χιλιόμετρα ανατολικά από το Διδυμότειχο και είναι κτισμένο σε περιοχή με μεγάλα λιβάδια δίπλα στις όχθες του ποταμού Έβρου.

Στα βόρεια του χωριού και προς το Πύθιο, στη τοποθεσία "Πανωκκλήσι" ή "Γνηματούδια**"** έχει ανασκαφεί βυζαντινή βασιλική εκκλησία του 13ου αιω. και πολλά αρχιτεκτονικά μέλη (καθολικό, παρεκκλήσια, λίθινη αυλή και ταφές). Η περιοχή από το 1979 έχει κηρυχθεί αρχαιολογικός τόπος.

Ως οικισμός αναφέρεται επίσημα το 1924 στο Διοικητικά ανήκει στο ΦΕΚ 194Α-14/08/1924 να προσαρτάται στην τότε κοινότητα Πυθίου. Το 1946 ορίζεται έδρα της ομώνυμης κοινότητας. Σύμφωνα με το πρόγραμμα Καλλικράτης αποτελεί την τοπική κοινότητα Πραγγίου που ανήκει στη δημοτική ενότητα Διδυμοτείχου του δήμου Διδυμοτείχου και σύμφωνα με την απογραφή 2021 έχει πληθυσμό 161 κατοίκους ενώ με αυτήν του 2011 ήταν 304.

## Εξωτερικοί σύνδεσμοι
*"Ιστορικά εγκαταλείματα στο Πραγγί Διδυμοτείχου", Χρήστος Γιαννόπουλος
*8 Ιουλίου 2018 – Κυριακή στο Χωριό – ΠΡΑΓΓΙ ΕΒΡΟΥ  από τον ιστότοπο https://webtv.ert.gr 

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Σκαραβαίος της Καρδιάς της Χατνεφέρ

[μικρογραφία|Μητροπολιτικό Μουσείο Τέχνης, Νέα Υόρκη. Σκαραβαίος της Καρδιάς της Χατνεφέρ (περ. 1480 π.Χ.). Βρέθηκε στη [μούμια της στις Θήβες. |εναλλ.=|πλαίσιο|336x336εσ]] 
Ο **Σκαραβαίος της Καρδιάς της Χατνεφέρ** είναι κτέρισμα, ένα ταφικό κόσμημα που χρονολογείται στον 15ο αιώνα π.Χ., φτιαγμένο από χρυσό και σερπεντινίτη. Οι Σκαραβαίοι της Καρδιάς ήταν αντικείμενα προορισμένα να ενταφιάζονται μαζί με τους νεκρούς υψηλής σημασίας και κοινωνικής θέσης, αποτελώντας απαραίτητο μέρος του "*ταφικού εξοπλισμού*" τους για τον Άλλο Κόσμο. Σήμερα το τέχνεργο αυτό ανήκει στη συλλογή του Μητροπολιτικού Μουσείου Τέχνης της Νέας Υόρκης.
## Περιγραφή
Ο σκαραβαίος ως σύμβολο είναι ένα από τα αρχαιότερα του Aιγυπτιακού πολιτισμού και συνδέεται με τον Θεό Κεπρί. Το έργο αυτό, που είναι δημιουργία εποχής της 18ης Δυναστείας της Αιγύπτου, χαρακτηρίζεται από πολυπλοκότητα και λεπτομέρεια στη διακόσμηση. Ο σκαραβαίος είναι διαμορφωμένος σε  και αναρτημένος από περίτεχνη χρυσή αλυσίδα. Είναι λαξευμένος σε ένα κομμάτι γκριζοπράσινου σερπεντινίτη λίθου με προσμίξεις, οι οποίες δημιουργούν στικτές χρωματικές διαβαθμίσεις. Ο σκαραβαίος έχει προσαρμοστεί σε χρυσό σκελετό και είναι ασφαλισμένος στη ράχη του με χρυσό δέσιμο. Στη βάση του φέρει επιγραφή στα ιερογλυφικά. Πρόκειται για ένα απόσπασμα από το Βιβλίο των Νεκρών, το οποίο πληροφορεί ότι το κόσμημα ήταν προορισμένο να ενταφιαστεί μαζί με μία ευγενικής καταγωγής Αιγύπτια, τη Χατνεφέρ. Συγκεκριμένα, η επιγραφή επικαλείται το μαγικό ξόρκι 30 του Κεφαλαίου Α του Βιβλίου των Νεκρών, όπου η Χατνεφέρ ικετεύει την ίδια την καρδιά της να μην στραφεί εναντίον της την ώρα της Κρίσεως μπροστά στους Θεούς στη Μεταθανάτια ζωή (Ντουάτ): 

" ... *καρδιά μου σε ικετεύω, μην με κατηγορήσεις μπροστά στη θεά της Δικαιοσύνης και της Αλήθειας* (Μάατ) ... *αλλά να μιλήσεις με καλά λόγια για μένα ώστε αυτή να χαρεί ... μην επινοήσεις ψέματα εναντίον μου μπροστά στους Θεούς ... (επειδή κάτι τέτοιο θα μου στερήσει την είσοδό μου στον [[Ντουάτ|Άλλον Κόσμο]])* ". 

Όπως αναφέρεται στην περιγραφή του αντικειμένου από το Μητροπολιτικό Μουσείο Τέχνης, το όνομα της Χατνεφέρ είναι λαξευμένο επάνω σε ένα άλλο όνομα, στοιχείο που φανερώνει ότι αρχικά ο σκαραβαίος δεν κατασκευάστηκε για την ίδια, αλλά τελικά αποτέλεσε δικό της ταφικό δώρο.

## Παραπομπές


Κατηγορία:Εκθέματα στο Μητροπολιτικό Μουσείο Τέχνης
Κατηγορία:18η Αιγυπτιακή Δυναστεία
Κατηγορία:Ταφική τέχνη
Κατηγορία:Ταφικά έθιμα
Λιλ Μετροπόλ Ουοτέρ-Πολό

Η **Λιλ Μετροπόλ Ουοτέρ-Πολό** (*Lille Métropole Water-Polo*) είναι γαλλική ομάδα υδατοσφαίρισης ανδρών και γυναικών με έδρα την πόλη της Λιλ στο Νορ και ανήκει στον σύλλογο Λιλ Ουνιβερσιτέ Κλαμπ.

Το τμήμα υδατοσφαίρισης των γυναικών ιδρύθηκε το 2002 και έχει κατακτήσει 10 Πρωταθλήματα Γαλλίας και 5 Κύπελλα. Έδρα του συλλόγου είναι η Piscine Marx Dormoy.

## Διακρίσεις
* **[[Πρωτάθλημα Υδατοσφαίρισης Γαλλίας Γυναικών|Pro A]]**
****Νικητές (10):** **2014, 2015, 2016, 2017, 2018, 2019, 2021, 2022, 2023, 2024**
* **[[Κύπελλο Γαλλίας (υδατοσφαίριση γυναικών)|Κύπελλο Γαλλίας]]**
****Νικητές (5):** **2014, 2015, 2016, 2017, 2021**

## Ευρωπαϊκό ρεκόρ
H ομάδα συμμετέχει στην Ευρωλίγκα γυναικών από την περίοδο 2013–14.

## Εξωτερικοί σύνδεσμοι
*Επίσημη ιστοσελίδα

Κατηγορία:Υδατοσφαίριση στη Γαλλία
Κατηγορία:Σύλλογοι υδατοσφαίρισης ανά χώρα
Κατηγορία:Ιδρύσεις αθλητικών συλλόγων το 2002
Θάρρος (εφημερίδα της Καλαμάτας)

[μικρογραφία|Το κτίριο του ''Θάρρους'', στην οδό Σταδίου 45, στην [Καλαμάτα]]
Το ***Θάρρος*** είναι καθημερινή εφημερίδα της Μεσσηνίας, που εκδίδεται στην Καλαμάτα και είναι από τις πρώτες καθημερινές στην Ελλάδα αφού κυκλοφορεί από το 1899. Ξεκίνησε και συνεχίζει από την οικογένεια Αποστολάκη, ενώ τα γραφεία και το αρχείο της στεγάζονται στην οδό Σταδίου 60A, στην Καλαμάτα.

Το *Θάρρος* αποτελεί ένα θησαυρό πληροφοριών για την Καλαμάτα αλλά και όλη την Ελλάδα αφού εκατοντάδες βιβλία και οδηγοί της πόλης έχουν αντλήσει στοιχεία από το αρχείο του που ξεκινά από το 1899.

Το 1898 ο νεαρός δικηγόρος Ι. Αποστολάκης εξέδωσε την εβδομαδιαία εφημερίδα *Πρόνοια* και ένα χρόνο αργότερα την έκανε ημερήσια, το *Θάρρος*. Το πρώτο φύλλο κυκλοφόρησε στις 4 Ιανουαρίου 1899.

Ο εκδότης έφυγε από τη ζωή νωρίς, σε ηλικία 27 ετών, και έτσι συνέχισε την έκδοση, ο αδελφός του Μιχάλης Αποστολάκης. Από το 1939 τη διεύθυνση ανέλαβε ο γιος του Ιωάννης Αποστολάκης, την οποία διατήρησε μέχρι το θάνατό του το 2000.

Από την εφημερίδα έχουν περάσει σπουδαία ονόματα της δημοσιογραφίας. Ο Κ. Αθάνατος, οι Γ. και Ν. Βεντήρης, ο Π. Τσιμπιδάρος, ο Γ. Μαράκας, ο Γ. Φτέρης, ο Γ. Περσόπουλος, ο Μίμης Φερέτος, ο Στράτης Κτεναβέας κ.ά.

## Εξωτερικοί σύνδεσμοι

* ΘΑΡΡΟΣ NEWS (ιστοσελίδα)

## Παραπομπές

Κατηγορία:Εφημερίδες με τόπο έκδοσης την Καλαμάτα
Κατηγορία:Εφημερίδες στην ελληνική γλώσσα
Κατηγορία:Καθημερινές εφημερίδες
Γεώργιος Ζώρας

Ο **Γεώργιος Ζώρας** (1908-1982) ήταν Έλληνας φιλόλογος και καθηγητής πανεπιστημίου.

## Βιογραφικά στοιχεία
Γεννήθηκε στις 28 Δεκεμβρίου 1908 στον Πύργο Ηλείας και σπούδασε νομική, φιλολογία και πολιτικές επιστήμες στα πανεπιστήμια της Ρώμης, Νάπολης και της Σιένα. Το 1931 έλαβε το διδακτορικό και εργάστηκε ως τακτικός καθηγητής νεοελληνικής γλώσσας και φιλολογίας στο Πανεπιστήμιο της Ρώμης. Όταν ξέσπασε ο Ελληνοϊταλικός Πόλεμος, επέστρεψε στην Ελλάδα για να πολεμήσει. Το 1942 διορίστηκε στην τακτική έδρα της μεσαιωνικής και νεότερης ελληνικής λογοτεχνίας στο Πανεπιστήμιο Αθηνών, και το ακαδημαίκό έτος 1952-3 διετέλεσε κοσμήτορας της Φιλοσοφικής Σχολής του Πανεπιστημίου. Παρέμεινε στη θέση του καθηγητή μέχρι το 1968, ενώ παράλληλα δίδασκε νεοελληνική λογοτεχνία στη δραματική σχολή του Εθνικού Θεάτρου. Από το 1956 είχε επιστρέψει στην Ιταλία όπου εξέδιδε το περιοδικό *Rivista Di Studi Bizantini e Neoellenici*, ενώ υπήρξε και διευθυντής του Ινστιτούτου Βυζαντινών και Νεοελληνικών Σπουδών του Πανεπιστημίου της Ρώμης. Στο έργο του επικεντρώθηκε στη διάδοση των νεοελληνικών σπουδών τόσο στην Ελλάδα όσο και στην Ιταλία. Μερικά από τα σημαντικότερα έργα του ήταν τα *Επτανησιακά μελετήματα* (6 τόμ., 1959) και *Έγγραφα του αρχείου Βατικανού περί της Ελληνικής Επαναστάσεως* (1979). Πέθανε στην Αθήνα στις 13 Ιουνίου 1982.

## Παραπομπές


## Εξωτερικοί σύνδεσμοι
*Γεώργιος Ζώρας στον ''Πανδέκτη'', του Εθνικού Ιδρύματος Ερευνών
*Κείμενα του Γεώργιου Ζώρα στη ''Νέα Εστία

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες φιλόλογοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Καθηγητές της Δραματικής Σχολής του Εθνικού Θεάτρου
Αφροδίτη του Ντόλνι Βιεστόνιτσε

Η **Αφροδίτη του Ντόλνι Βιεστόνιτσε** () είναι παλαιολιθικό ειδώλιο Αφροδίτης. Συγκεκριμένα, το ειδώλιο είναι κεραμικό αγαλματίδιο και αναπαριστά μια γυμνή γυναικεία φιγούρα. Το αγαλματίδιο χρονολογείται κάπου ανάμεσα στο 29.000-25.000 π.Χ. (Γκραβεττιανή βιομηχανία). Το αγαλματίδιο βρέθηκε στο Παλαιολιθικό χώρο Ντόλνι Βιεστόνιτσε, στην λεκάνη της Μοραβίας νότια του Μπρνο, στη βάση του όρους Ντέβιν της Τσεχίας. Στα περίχωρα του Μπρνο έχει βρεθεί το αρχαιότερο κεραμικό κατασκεύασμα στον κόσμο.

## Περιγραφή
Το αγαλματίδιο έχει ύψος 111 χιλιοστών και πλάτος 43 χιλιοστών. Ο πηλός του είναι ψημένος σε σχετικά χαμηλή θερμοκρασία (500°C - 800°C). Το αγαλματίδιο ακολουθεί τη γενική μορφολογία των άλλων ειδωλίων της Αφροδίτης, έχοντας εξαιρετικά μεγάλο στήθος, κοιλιά και γοφούς. Πιθανώς αυτό συμβολίζει τη γονιμότητα, ενώ έχει σχετικά μικρό κεφάλι και μια μικρή λεπτομέρεια στο σώμα. 

Ο παλαιολιθικός οικισμός του Ντόλνι Βιεστόνιτσε στη Μοραβία (όταν ξεκίνησε η ανασκαφή, το χωριό ήταν μέρος της Τσεχοσλοβακίας) βρίσκεται υπό συστηματική αρχαιολογική έρευνα από το 1924. Οι πρώτες ανασκαφές ξεκίνησαν από τον Κάρελ Αμπσoλόν. Εκτός από το ειδώλιο της Αφροδίτης, έχουν βρεθεί φιγούρες ζώων όπως αρκούδες, λιοντάρια, μαμούθ, άλογα, αλεπούδες, ρινόκεροι και κουκουβάγιες. 

Το ειδώλιο βρέθηκε στις 13 Ιουλίου 1925. Το αγαλματίδιο ήταν κάποτε έκθεμα στο Μοραβικό Μουσείο στο Μπρνο. Σήμερα βρίσκεται υπό προστασία, ωστόσο μερικές φορές μεταφέρεται σε προσωρινές εκθέσεις. Το άγαλμα εκτέθηκε στο Εθνικό Μουσείο στην Πράγα από τις 11 Οκτωβρίου 2006 μέχρι τις 2 Σεπτεμβρίου 2007, ως μέρος της έκθεσης *Lovci mamutů* (*Κυνηγοί των Μαμούθ*). Το άγαλμα επέστρεψε στο Μοραβικό Μουσείο του Μπρνο για τις ανάγκες της εκθέσεως «Προϊστορική Τέχνη στην Κεντρική Ευρώπη». Γύρω στον Ιούνιο του 2009, επέστρεψε στην αποθήκη. Ανά τακτά διαστήματα, επιστήμονες ελέγχουν το αγαλματίδιο. Το 2004, μια τομογραφία στο άγαλμα ανακάλυψε δακτυλικό αποτύπωμα ενός παιδιού ηλικίας 7 και 15 ετών.

## Γκαλερί

Αρχείο:Vestonicka venuse.jpg|Το αγαλματίδιο (κεντρική όψη).
Αρχείο:Vestonicka venuse back.jpg|Η πλάτη του αγαλματιδίου.
Αρχείο:Vestonicka venuse left.jpg|Άποψη του αγαλματιδίου (από τα αριστερά).
Αρχείο:Vestonicka venuse right.jpg|Άλλη μια άποψη του αγαλματιδίου (από τα δεξιά).


## Παραπομπές


## Πηγές
* National Geographic Society.  *Wonders of the Ancient World; National Geographic Atlas of Archaeology,* Norman Hammond, Consultant, Nat'l Geogr. Soc., (Multiple Staff authors), (Nat'l Geogr., R.H.Donnelley & Sons, Willard, OH), 1994, 1999, Reg or Deluxe Ed., σελ. 304.  Deluxe ed. photo (σελ. 248): "Venus, Dolni Věstonice, 24,000 B.C."  In section titled: *The Potter's Art,* σελ. 246–253.

## Εξωτερικοί σύνδεσμοι
* Overview
* Pictures of Venus and other ceramic
* Details and timeline
* Jihomoravske venuse - South Moravian Venuses - video ( 2010 )

Ντολνι Βιεστονιτσε
Κατηγορία:Κεραμικά γλυπτά
Κατηγορία:Πήλινα γλυπτά
Κατηγορία:Γλυπτά γύμνιας
Κατηγορία:Γλυπτά γυναικών
Κατηγορία:Προϊστορική τέχνη
Κατηγορία:Αγάλματα στην Τσεχία
FlyBosnia

**Η FlyBosnia** είναι αεροπορική εταιρία της Βοσνίας και Ερζεγοβίνης που εδρεύει στο Διεθνές Αεροδρόμιο του Σεράγεβο στο Σεράγεβο . 

Η αεροπορική εταιρεία ιδρύθηκε τον Νοέμβριο του 2017 , ενώ η Διεύθυνση Πολιτικής Αεροπορίας της Βοσνίας και Ερζεγοβίνης εξέδωσε στην αεροπορική εταιρεία FlyBosnia πιστοποιητικό αερομεταφορέα BA-014 στις 11 Ιανουαρίου 2019.  

## Προορισμοί
Η FlyBosnia εξυπηρετεί τους ακόλουθους προορισμούς. 

## Στόλος
μικρογραφία| E7-FBA στο Διεθνές Αεροδρόμιο του Σεράγεβο με ετικέτα " EYOF 2019 "
Από τον Ιανουάριο του 2019, ο στόλος της FlyBosnia αποτελείται από τα ακόλουθα αεροσκάφη:  

Η FlyBosnia σκοπεύει επίσης να προσθέσει τρία ακόμη αεροσκάφη στο στόλο της μέχρι τα τέλη του 2019.  

## Αναφορές


## εξωτερικοί σύνδεσμοι

* Επίσημη ιστοσελίδα

Κατηγορία:Αεροπορικές εταιρείες
Κατηγορία:Επιχειρήσεις με έδρα τη Βοσνία και Ερζεγοβίνη
Καρίνι

Το **Καρίνι** (, *Hyccara* στα Λατινικά) είναι η πέμπτη πόλη της Μητροπολιτικής πόλης της Παλέρμο στην Ιταλική Περιφέρεια Σικελία που αντικατέστησε την Ιταλική επαρχία του Παλέρμο με διοικητική μεταρρύθμιση (15 Αυγούστου 2015). Βρίσκεται 21 χιλιόμετρα νοτιοδυτικά από την πρωτεύουσα της Μητροπολιτικής πόλης Παλέρμο και έχει πληθυσμό 37.752 κατοίκους. 

## Ιστορία

Στην ευρύτερη περιοχή βρίσκονται τα ερείπια της αρχαίας πόλης Ύκκαρα, η μοναδική εγκατάσταση Σικανών στην ακτή, πιθανότατα ήταν μικρός αλιευτικός οικισμός. Η Ύκκαρα λεηλατήθηκε και κατακτήθηκε από τους Αθηναίους (415 π.χ.), οι κάτοικοι του χωριού ανάμεσα στους οποίους και η διάσημη εταίρα Λάις της Ύκκαρας πουλήθηκαν δούλοι. Στη Βιλλαγκράζια βρέθηκαν χριστιανικές κατακόμβες.
Η πρώτη ιστορική αναφορά για την ύπαρξη τοπικού επισκόπου στο Καρίνι φαίνεται σε δύο γράμματα που έγραψε τον 6ο αιώνα ο Πάπας Γρηγόριος Α΄, το πρώτο στον Βονιφάτιο του Ρήγιο και το δεύτερο στον Μπαρμπάρους του Καρίνι. Οι κατακόμβες στην ευρύτερη περιοχή δείχνουν ότι ο χριστιανισμός ήταν διαδεδομένος από τον 3ο αιώνα, μια σφραγίδα καταγράφει το όνομα ενός επισκόπου του Φελίξ. 

Τα γράμματα του πάπα Γρηγορίου του Μέγα δείχνουν ότι η επισκοπή ενσωματώθηκε τον Σεπτέμβριο του 595 στο Ρήγιο αλλά το Καρίνι ανεξαρτητοποιήθηκε ξανά με δικό του επίσκοπο (602), ένας επίσκοπος της πόλης συμμετείχε σε μία Σύνοδο στη Ρώμη (649). Η τελευταία αναφορά για χριστιανό επίσκοπο παρουσιάζεται τον 8ο αιώνα, η Σικελία κατόπιν κατακτήθηκε από τους Άραβες που κατάργησαν την επισκοπή του Καρίνι. Η Καθολική Εκκλησία καταγράφει τους μετέπειτα επισκόπους σαν *"τιτλούχους"* ή *"επίτιμους επισκόπους"*. 

## Τουρισμός

Ο τουρισμός αποτελεί τη βασική πηγή εσόδων για την οικονομία του Καρίνι, δέχεται πολλούς επισκέπτες για την αγορά, τις αρχαιότητες και τα αξιοθέατα που διαθέτει. Το Καρίνι έχει τη σημαντικότερη εμπορική ζώνη στη Σικελία, τη *"Βιομηχανική Ζώνη"* με δέκα μεγάλα εμπορικά κέντρα, προσελκύει πολύ κόσμο απο τις γειτονικές περιοχές ιδιαίτερα το καλοκαίρι και τα Σαββατοκύριακα. Το Καρίνι έχει δυο εμπορικά πολυκαταστήματα ή *"Μόλλ"*: το *"Ποσειδών"* το μεγαλύτερο σε ολόκληρη τη Σικελία και το *"Πόρτομπελλο"*.

## Παραπομπές
 		


## Πηγές

*Annuario Pontificio 2013 (Libreria Editrice Vaticana 2013.
*Paolo Bertolini, "Bonifacio" in Dizionario Biografico Treccani

## Εξωτερικοί σύνδεσμοι

*Πόρτομπελλο

Κατηγορία:Πόλεις της Σικελίας
Κατηγορία:Δήμοι της Μητροπολιτικής Πόλεως του Παλέρμο
Κατηγορία:Επαρχία του Παλέρμο
ΣΚ Ότερ

Η **ΣΚ Ότερ** ή **Λόντον Ότερ** (αγγλικά: *Otter Swimming Club*, *London Otter*) είναι βρετανικός κολυμβητικός σύλλογος με έδρα το Λονδίνο. Ιδρύθηκε το 1869 και είναι ο μεγαλύτερος σύλλογος κολύμβησης και υδατοσφαίρισης του Λονδίνου. Εδρεύει στο Κεντρικό Λονδίνο και είναι από τους παλαιότερους και πιο γνωστούς κολυμβητικούς συλλόγους στη χώρα. Το 2019 γιόρτασε την 150η επέτειο από την ίδρυσή του. Διατηρεί τμήματα υδατοσφαίρισης ανδρών και γυναικών και ανταγωνιστικής κολύμβησης.

Το τμήμα υδατοσφαίρισης είναι ένα από τα ταχύτερα αναπτυσσόμενα στο Ηνωμένο Βασίλειο. Ο σύλλογος διαθέτει τρεις ομάδες ανδρών, δύο γυναικείες ομάδες και τέσσερις εθνικές ηλικιακές ομάδες κοριτσιών.

## Τμήμα υδατοσφαίρισης γυναικών
Ο σύλλογος έχει δύο ομάδες που αγωνίζονται στο Βρετανικό Πρωτάθλημα Υδατοσφαίρισης Γυναικών (BWPL). Η 1η ομάδα της Ότερ αγωνίζεται στην πρώτη κατηγορία και η Ότερ Λούτρα παίζει στη δεύτερη κατηγορία. H ομάδα συμμετέχει στις ευρωπαϊκές διοργανώσεις από το 2012

### Διακρίσεις
;(2011–τώρα) (BWPL)
* **[[Πρώτη Κατηγορία Βρετανικού Πρωταθλήματος Υδατοσφαίρισης Γυναικών|Super 5s (Swim Shop Trophy)]]** (επίπεδο 1)
****Νικητές (2):** **2013, 2018**
* **Τσάμπιονσιπ 1** (Ότερ Λούτρα) (επίπεδο 2)
****Νικητές (2):** **2013, 2014**
* **Τσάμπιονσιπ 2** (Ότερ Λούτρα) (επίπεδο 3)
****Νικητές (1):** **2012**

;(1987–2009)
* **Ντιβίζιον 2** (επίπεδο 2)
****Νικητές (1):** **2008**
* **Ντιβίζιον 3** (επίπεδο 3)
****Νικητές (1):** **2006**
* **Ντιβίζιον 4** (Ότερ Β) (επίπεδο 4)
****Νικητές (1):** **2008**

## Τμήμα υδατοσφαίρισης ανδρών
Το τμήμα των ανδρών ιδρύθηκε το 1869, έπαιξε στο πρώτο καταγεγραμμένο πρωτάθλημα Αγγλικής υδατοσφαίρισης το 1888 και ήταν ιδρυτικό μέλος του Εθνικού Πρωταθλήματος Υδατοσφαίρισης το 1962. Ο σύλλογος έχει τρεις ομάδες οι οποίες αγωνίζονται στη Ντιβίζιον 3, στην Πρέμιερ Λιγκ του Λονδίνου, στο Πρωτάθλημα ASA, στην Ντιβίζιον 1 του Λονδίνου, στο Πρωτάθλημα Ταμσάιντ και στο Πρωτάθλημα Μίντλεσεξ.

### Διακρίσεις
;(1962–2009)
* **Ντιβίζιον 2** (επίπεδο 2)
****Νικητές (2):** **2004, 2006**
* **Ντιβίζιον 3** (επίπεδο 3)
****Νικητές (1):** **2002**
* **Ντιβίζιον 4** (Ότερ 1869) (επίπεδο 4)
****Νικητές (1):** **2006**

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Υδατοσφαίριση στο Ηνωμένο Βασίλειο‎
Κατηγορία:Σύλλογοι υδατοσφαίρισης ανά χώρα
Κατηγορία:Ιδρύσεις αθλητικών συλλόγων το 1869
Γουάι

Το **Γουάι** μπορεί να αναφέρεται σε:

## Μέρη
* Γουάι (Μαχαράστρα), μια πόλη στην Ινδία
* Κράτος Γουάο (Βαβ, Γουάι), πρώην πριγκιπάτο στο Μπανάς Κάθα, Γκουτζαράτ, Ινδία
* Γουά (Ιαπωνία) (倭), καντωνέζικη προφορά αρχαίου ονόματος της Ιαπωνίας, μερικές φορές μεταγράφεται και ως Γουάι
* Κοχ Γουάι, επίσης γνωστή ως Πούλο Γουάι ή νησιά Γουάι, είναι μια ομάδα από δύο μικρά ακατοίκητα νησιά στον Κόλπο του Σιάμ, την Καμπότζη
Ο εμποράκος

Ο τίτλος *«Ο εμποράκος»* μπορεί να αναφέρεται στις εξής ταινίες:
*Ο εμποράκος (ελληνική ταινία, 1967)
*Ο εμποράκος (ιρανική ταινία, 2016)
Κοχ Πούλο Γουάι

Το **Κοχ Γουάι** (Χμερ: កោះពូលូវៃ) επίσης γνωστό ως **Πούλο Γουάι** ή **νησιά Γουάι**, είναι μια ομάδα από δύο μικρά δασώδη και ακατοίκητα νησιά στον Κόλπο του Σιάμ. Τα νησιά βρίσκονται μακριά από την ακτή, 95 χιλιόμετρα νοτιοδυτικά των ακτών της επαρχίας Πρέαχ Σιχάνουκ στη Καμπότζη. Διοικητικά ανήκει στην επαρχία Κάμποτ. Στα χμερ η κοχ (កោះ), σημαίνει "νησί" στα ελληνικά. Το Πούλο Γουάι είναι μαλαϊκής προέλευσης.

Και τα δύο νησιά έχουν μήκος 5 χιλιομέτρων περίπου με μέγιστο πλάτος περίπου 1.5 χιλιομέτρων. Βρίσκονται σε απόσταση 1.4 χιλιομέτρων το ένα από το άλλο, που χωρίζονται από ένα κανάλι πλάτους 1.2 χιλιομέτρων. Το βάθος του καναλιού είναι περίπου 12.2 μέτρα. Το δυτικό νησί έχει υψόμετρο περίπου 100 μέτρων στο νοτιοδυτικό άκρο. Το ανατολικότερο νησί είναι γύρω στα 61 μέτρα υψόμετρο και είναι βραχώδες.

## Ιστορία
Τα νησιά αυτά ήταν μέρος της βάσης των επικαλυπτόμενων εδαφικών διεκδικήσεων μεταξύ της Καμπότζη, της Ταϊλάνδης και του Βιετνάμ. Τα τρία έθνη χρησιμοποίησαν διαφορετικές μεθόδους μέτρησης της έκτασης των χωρικών υδάτων από τα νησιά.

Τον Μάιο του 1975, η περιοχή γύρω από αυτά τα νησιά και τα κοντινά Κοχ Τανγκ ήταν η περιοχή του συμβάντος του Μαγιάγκουεζ, η τελευταία πολεμική δράση στον Πόλεμο του Βιετνάμ, η οποία αφορούσε την διάσωση του πληρώματος του ΣΣ Μαγιάγκουεζ.
Ένα μήνα αργότερα, δυνάμεις του Βιετναμέζικου Λαϊκού Στρατού κατέλαβαν τα νησιά και εκεί έγινε μάχη μεταξύ των στρατευμάτων των Ερυθρών Χμερ και του Βιετνάμ για τον έλεγχο των νησιών. Τέλος, το Βιετνάμ εκκένωσε το Κοχ Γουάι τον Αύγουστο.

Τα νησιά Κοχ Γουάι ήταν για μεγάλο χρονικό διάστημα εκτός ορίων για τους τουρίστες, αλλά τώρα μπορεί κανείς να τα επισκεφθεί σε οργανωμένες εκδρομές. Δεδομένου ότι το ταξίδι είναι πάρα πολύ μεγάλο για να πάνε και να γυρίσουν την ίδια μέρα, οι επισκέπτες συνήθως διανυκτερεύουν σε ένα από τα νησιά.

## Παραπομπές


## Εξωτερικοί σύνδεσμοι

* Ανησυχία πάνω από το Όριο Υποθέσεων 
* Grand Tour για Έντονο Δύτες - Wai Poulo 
* Καμπότζη Νησιά
Κατηγορία:Γεωγραφία της Καμπότζης
Σέντες ΒΚ

Η **Σέντες ΒΚ** ή **Σέντεσι** (ουγγρικά: *Szentesi Vízilabda Klub*, *Szentesi VK*), επίσης γνωστή ως **Hungerit-Metalcom Szentesi** για λόγους χορηγίας, είναι ουγγρική ομάδα υδατοσφαίρισης ανδρών και γυναικών με έδρα την πόλη Σέντες.

Ο σύλλογος ιδρύθηκε το 1934 και είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 1 Ευρωπαϊκό πρωτάθλημα, 11 Πρωταθλήματα Ουγγαρίας και 2 Κύπελλα. Το ανδρικό τμήμα έχει κερδίσει 1 Κύπελλο Ουγγαρίας το 1980. Έδρα του συλλόγου είναι το Szentesi Városi Sportuszoda.

## Διακρίσεις
### Υδατοσφαίριση γυναικών
* **[[Κύπελλο πρωταθλητριών υδατοσφαίρισης γυναικών|Ευρωλίγκα γυναικών]]**
****Νικητές (1):** **1993**
* **[[Πρωτάθλημα Υδατοσφαίρισης Ουγγαρίας Γυναικών|Πρωτάθλημα Ουγγαρίας Γυναικών]]**
****Νικητές (11):** **1987, 1990, 1992, 1994, 1995, 1996, 1997, 1998, 1999, 2000, 2014**
* **[[Κύπελλο Ουγγαρίας (υδατοσφαίριση γυναικών)|Κύπελλο Ουγγαρίας]]**
****Νικητές (2):** **2000, 2011**

### Υδατοσφαίριση ανδρών
* **[[Κύπελλο Ουγγαρίας (υδατοσφαίριση)|Κύπελλο Ουγγαρίας]]**
****Νικητές (1):** **1980**

## Εξωτερικοί σύνδεσμοι
*Επίσημη ιστοσελίδα

Κατηγορία:Ουγγρικοί σύλλογοι υδατοσφαίρισης
Κατηγορία:Ιδρύσεις αθλητικών συλλόγων το 1934
Mir

Το **Mir** (, ΔΦΑ: [ˈmʲir], *κόσμος, ειρήνη*) είναι εθνικό σύστημα πληρωμών που ιδρύθηκε από την Κεντρική Τράπεζα της Ρωσίας με νόμο που υιοθετήθηκε την πρωτομαγιά του 2017. Επί του παρόντος, είναι αποδεκτό ως επί το πλείστον από ρώσικες εταιρείες, όπως η Aeroflot και οι Ρωσικοί Σιδηρόδρομοι, αν και σταδιακά κερδίζει αποδοχή μεταξύ των ξένων εταιρειών που λειτουργούν στη Ρωσία. Το σύστημα λειτουργεί από το *Ρωσικό Εθνικό Σύστημα Πληρωμής με Κάρτα*, μια πλήρως ελεγχόμενη θυγατρική της Κεντρικής Τράπεζας της Ρωσίας.

Το σύστημα επινοήθηκε το 2014 ως τρόπος για να ξεπεραστούν πιθανά εμπόδια στα συστήματα ηλεκτρονικών πληρωμών, καθώς αρκετές ρωσικές τράπεζες έχασαν την πρόσβαση στις αμερικανικές Visa και MasterCard λόγω του καθεστώτος κυρώσεων εναντίον τους. Οι πρώτες κάρτες που δούλευαν στο σύστημα Mir ξεκίνησαν τον Δεκέμβριο του 2015. Η Sberbank, η κορυφαία τράπεζα της Ρωσίας, άρχισε να τις εκδίδει τον Οκτώβριο του 2016. Μέχρι το τέλος του 2016, είχαν εκδοθεί 1.76 εκατομμύρια κάρτες Μιρ από 64 τράπεζες, οι οποίες έφτασαν τα 37 εκατομμύρια τον Ιούνιο του 2018.

Το Mir προωθείται κυρίως από την ρωσική κυβέρνηση, με την προτεινόμενη νομοθεσία να επιβάλλει ότι όλες οι πληρωμές της κοινωνικής πρόνοιας θα πρέπει να γίνονται μέσω του συστήματος μέχρι τον Ιανουάριο του 2018. Οι τράπεζες είναι απρόθυμες να τις εκδώσουν, καθώς το κόστος μπορεί να είναι υψηλότερο σε σύγκριση με τις κάρτες που ανήκουν στα περισσότερα καθιερωμένα συστήματα πληρωμών. Την 1η Μαΐου του 2017 τέθηκε σε ισχύ η νομοθεσία που υποχρεώνει τις τράπεζες να υιοθετήσουν το Mir για τις καταβολές επιδομάτων πρόνοιας και συντάξεων.

Το σύστημα εισήχθη στην Νότια Οσσετία και το 2019 στην Τουρκία.

## Παραπομπές


## Εξωτερικοί σύνδεσμοι

* Επίσημη ιστοσελίδα  (στα ρωσικά)
* Σελίδα για το Μιρ στην ιστοσελίδα του Εθνικού Συστήματος Πληρωμών με Κάρτα  (στα αγγλικά)

Κατηγορία:Οικονομία της Ρωσίας
Κύπελλο Κυπελλούχων ΣΤΟΚ 2018-19

Το **Κύπελλο Κυπελλούχων ΣΤΟΚ 2018-19** ήταν η 34η έκδοση του Κυπέλλου Κυπελλούχων ΣΤΟΚ. Νικητής ήταν ο Λένας Λεμεσού για 1η φορά στην ιστορία του.

## Σύστημα διεξαγωγής
Στο Κύπελλο Κυπελλούχων ΣΤΟΚ 2018-19 συμμετείχαν οι 11 κυπελλούχες ομάδες από τα κύπελλα των αγροτικών (τοπικών) ομοσπονδιών μελών της ΣΤΟΚ. Αν ο κυπελλούχος μίας τοπικής ομοσπονδίας είχε κατακτήσει και το πρωτάθλημα της ομοσπονδίας (οπόταν συμμετείχε στο Πρωτάθλημα Πρωταθλητριών ΣΤΟΚ 2018-19), τότε στο Κύπελλο Κυπελλούχων ΣΤΟΚ συμμετείχε ο φιναλίστ του κυπέλλου της ομοσπονδίας.

Διεξήχθη σε 4 γύρους. Σε όλους τους γύρους έγινα μονοί αγώνες σε ουδέτερη έδρα. Προκρινόταν η ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλίας δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.

## Συμμετέχουσες ομάδες
Ο πίνακας που ακολουθεί παρουσιάζει τις συμμετέχουσες ομάδες και την ομοσπονδία από την οποία προέρχονταν.


(κ.) : Κυπελλούχος ομάδα ομοσπονδίας
(φ.) : Φιναλίστ κυπέλλου ομοσπονδίας


## Προκριματικά
Στη προκριματική συμμετείχαν οι 6 από τις 11 ομάδες. Οι υπόλοιπες 5 ομάδες πέρασαν στα προημιτελικά χωρίς αγώνα, μετά από κλήρωση. Οι αγώνες πραγματοποιήθηκαν στις 10 Απριλίου 2019.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τα προκριματικά και οι ομάδες που εξαιρέθηκαν από αυτά. Οι αγώνες έγιναν στις 13 και 14 Απριλίου 2019.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Οι αγώνες έγιναν στις 17 Απριλίου 2019 σε ουδέτερα στάδια.




## Τελικός
Στον τελικό προκρίθηκαν ο Λένας Λεμεσού και η ομάδα . Ο τελικός διεξήχθη στις 20 Απριλίου 2019 στο . Νικητής ήταν ο Λένας Λεμεσού με σκορ 2-1.

## Παραπομπές


## Πηγές
*

## Δείτε επίσης

* Πρωτάθλημα Πρωταθλητριών ΣΤΟΚ 2018-19

Κατηγορία:Κύπελλο Κυπελλούχων ΣΤΟΚ
Κατηγορία:Εγχώρια ποδοσφαιρικά κύπελλα 2018-2019
Κοσοβορότκα

δεξιά|μικρογραφία|240x240εσ|Ανδρική κοσοβορότκα
Η **κοσοβορότκα** (), γνωστό στη Δύση ως **πουκάμισο Ζιβάγκο,** **ρώσικο πουκάμισο του χωρικού** ή **πουκάμισο Τολστόι,** είναι ρωσικό πουκάμισο ασύμμετρου γιακά. Η λέξη προέρχεται από το *κόσο* - ασύμμετρος, και βόροτ - γιακάς.

## Περιγραφή
αριστερά|μικρογραφία|213x213εσ|Ένας άντρας ντυμένος με το πουκάμισο κοσοβορότκα.
Η κοσοβορότκα είναι παραδοσιακό ρωσικό πουκάμισο, που έχει μακριά μανίκια και φτάνει μέχρι το μέσο του μηρού. Δεν έχει κουμπιά μέχρι το τέλος του στο μηρό αλλά έχει πολλά κουμπιά στο γιακά (αποκολλούνται όταν το ρούχο τραβιέται πάνω από το κεφάλι του χρήστη), αν και αυτά τοποθετούνται μακριά σε μια πλευρά (τα περιφερειακά στυλ διαφέρουν μεταξύ αριστερά και δεξιά), αντί για το κεντρικό, όπως συνηθίζεται με το τυπικό ανδρικό πουκάμισο του 20ού και του 21ου αιώνα. Ο γιακάς και τα μανίκια του κοσοβορότκα ήταν συχνά διακοσμημένα με παραδοσιακό Σλαβικό στολίδι.

Η συντριπτική πλειοψηφία των Ρώσων ήταν αγρότες, που συχνά δούλευαν κατευθύνοντας το σώμα τους προς το έδαφος. Σχεδόν όλοι τους φορούσαν ένα Χριστιανικό σταυρό. Ο γιακάς του πουκάμισου έχει σχεδιαστεί έτσι ώστε να εμποδίζει το σταυρό από το να πέσει έξω από κάτω από το πουκάμισο. Αυτή περιόριζε την ενόχληση και βοηθούσε στην αύξηση της παραγωγικότητας του αγρότη.

Το ανδρικό ένδυμα φοριέται χαλαρά και δεν μπαίνει στο παντελόνι αλλά χρησιμοποιείται είτε με μια συμβατική ζώνη, σχοινί είτε γραβάτα που μοιάζει με σχοινί. Οι ουρές των ενδυμάτων κρεμόταν πάνω από το παντελόνι. Τα γυναικεία πουκάμισα ήταν χωμένα μέσα στην φούστα ή φοριούνται κάτω από το σαραφάνι, και η γραμμή στο γυναικείο πουκάμισο είναι στη μέση και όχι στο πλάι. Τα παιδικά πουκάμισα ήταν συχνά πολύ μεγάλα για εκείνα που τα φορούσαν και ήταν το μόνο κομμάτι της ένδυσης για τα μικρά αγόρια και κορίτσια στην αρχαιότητα.

αριστερά|μικρογραφία|196x196εσ|Ένα σχέδιο από τον Γιούλι Γκαντ, 1923.
Γενικά το *kosovorotka* φοριέται από αγρότες και αστούς από διάφορες κοινωνικές κατηγορίες στις αρχές του 20ού αιώνα, όταν ήταν ραγδαία εκτοπιστεί ως ένα καθημερινό ένδυμα από την πιο αποτελεσματική και λιγότερο περίτεχνα ρούχα μετά την Επανάσταση των Μπολσεβίκων του 1917. Το ένδυμα είναι επίσης γνωστό ως *tolstovka*, ή ο Τολστόι-shirt, επειδή ο συγγραφέας Λέων Τολστόι συνήθως τη φορούσε στα τελευταία του χρόνια. Από τα τέλη του 20ού αιώνα *kosovorotkas* εμφανίζονται ως επί το πλείστον ως αναμνηστικά και ως ενδύματα από ρωσική λαϊκή μουσική, τραγούδι και χορό σύνολα. Το *kosovorotka* είναι επίσης δει φοριούνται από τον Ομάρ Σαρίφ, όπως ο Γιούρι Ζιβάγκο, David Lean"s 1965 ταινία *[[Δόκτωρ Ζιβάγκο (ταινία)|Δόκτωρ Ζιβάγκο]]*.

## Παραπομπές

Κατηγορία:Πολιτισμός της Ρωσίας
Κατηγορία:Pages with unreviewed translations
Διοργανώσεις Ε.Π.Σ. Ηλείας 2018-19

Για την περίοδο 2018–19, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια της ΕΠΣ Ηλείας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.

Πρωταθλητής Ηλείας μέσα από την διαδικασία των μπαράζ αναδείχθηκε ο Ξενοφών Κρεστένων ενώ στην κανονική διάρκεια του πρωταθλήματος την πρώτη θέση κατέλαβε ο Ενιπέας Λατζοϊου.

## Πρωτάθλημα

Η δομή του πρωταθλήματος της Ε.Π.Σ. Ηλείας είναι η εξής:

* Α1 Κατηγορία
* Α2 Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α1 (Dedalos Security)
κανονική περίοδος

- Α.Ε Πηνείας και Κένταυρος Μαγούλας αποσύρθηκαν από το πρωτάθλημα.

**ΜΠΑΡΑΖ**

* ο Ενιππέας ξεκίνησε με 6 βαθμούς, ο Ξενοφών με 3 και οι Ολυμπιακός, Αλφειός με 0.

### Α2 (Ανθούλης Ταχυμεταφορές)
κανονική περίοδος

**Μπαράζ**

* Δάφνη και Πέλοπας Πελοπίου ξεκίνησαν με 2 βαθμούς, Πέλοπας Πύργου με 1 και Κόροιβος με 0.

### Β Κατηγορία (ΑΡΙΣΤΟΓΕΙΤΩΝ)
κανονική περίοδος

#### 1ος όμιλος

- ο Ολυμπιακός Πύργου αποχώρησε από το πρωτάθλημα

#### 2ος όμιλος

- ο Ατρόμητος Καβασίλων αποχώρησε από το πρωτάθλημα.

### Γ κατηγορία (φίλτρα νερού ECLIPSE)
κανονική περίοδος

## Κύπελλο Ηλείας

### Τελικός

20 Απριλίου 2019                          **[[Α.Ο. Ξενοφών Κρεστένων|Ξενοφών Κρεστένων]] - Ολυμπιακός Σαβαλίων 3-0**

## Ρξωτερικοί σύνδεσμοι
* http://www.eps-ilias.gr/
* https://web.archive.org/web/20190425203736/http://iliakopodosfairo.blogspot.com/
* https://ilia.news/%CE%97%CE%9B%CE%95%CE%99%CE%91/%CE%B1%CE%B8%CE%BB%CE%B7%CF%84%CE%B9%CF%83%CE%BC%CE%BF%CF%83/ 

Κατηγορία:Ε.Π.Σ. Ηλείας
Ιουλία Ουρανία

Η **Ιουλία Ουρανία**, λατιν. Julia Urania (έζησε τον 1ο αι. μ.Χ.) ήταν βασίλισσα της Μαυριτανίας ως σύζυγος τού Πτολεμαίου της Μαυριτανίας.

## Βιογραφία
Δεν είναι γνωστή η καταγωγή της. Ο σύζυγός της βασίλευσε το διάστημα 20 - 40 και ήταν γιος τού Ιόβα Β΄ της Νουμιδίας & μετά της Μαυριτανίας και της Κλεοπάτρας Σελήνης Β΄ των Πτολεμαίων. Με τον Πτολεμαίο απέκτησε τέκνο τη Δρουσίλλα τη Νεότερη.

Το όνομά της μας είναι γνωστό από μία επιτύμβια επιγραφή μίας απελεύθερης δούλης της, τής Ιουλίας Βοδίνας, που βρέθηκε στο Τσέρτσελ της Αλγερίας. Το Τσέρτσελ λεγόταν τότε Καισάρεια και ήταν η πρωτεύουσα τού Βερβερικού βασιλείου της Μαυριτανίας, υποτελούς των Ρωμαίων. Εκεί η Βοδίνα αναφέρει την πρώην ιδιοκτήτριά της, τη βασίλισσα Ιουλία Ουρανία. Ίσως όμως το βασίλισσα να είναι τοπική έκφραση ευγένειας ή μεταθανάτια τιμή στη μνήμη προηγούμενης μονάρχη.

Οι σύγχρονοι ιστορικοί έχουν δημιουργήσει δύο θεωρίες για για την καταγωγή της: η Ι. Ουρανία ίσως ήταν ερωμένη από κατώτερη τάξη. Το *Ουρανία* ήταν επίθετο, που της δόθηκε ως η ευνοούμενη μεταξύ των παλλακίδων· αυτό ελήφθη από μία από τις Μούσες. Ίσως να ήταν μέλος της Αυλής της Μαυριτανίας. Η άλλη θεωρία είναι, ότι η Ουρανία θα μπορούσε να ήταν πριγκίπισσα της Συρίας, από την βασιλική οικογένεια της Έμεσας (νυν Χομς). Ο ιερέας-βασιλιάς εκεί ήταν ηγεμόνας ενός από τα ηγετικά τότε βασίλεια της Ανατολής, υποτελούς των Ρωμαίων.

### Το όνομα
Είναι ελληνικής προέλευσης. Η σύζυγος τού Φραάτη Δ΄ της Παρθίας λεγόταν Θεά Ουρανία (Αστάρτη) (βασ. 2 π.Χ.-4 μ.Χ.). Η κόρη τής Ι. Ουρανίας παντρεύτηκε τον ιερέα-βασιλιά της Έμεσας. Το *Ουράνιος* έγινε το όνομα δύο μετέπειτα ιερέων-βασιλέων της Έμεσας: τού Ουράνιου Αντωνίνου (βασ. 210-235) και τού διαδόχου του Λεύκιου Ιούλιου Αουρέλιου Σουλπίκιου Σεβήρου Ουράνιου Αντωνίνου (βασ. 235-254).

## Οικογένεια
Παντρεύτηκε τον Πτολεμαίο της Μαυριτανίας και είχε τέκνο:
* Δρουσίλλα της Μαυριτανίας η Νεότερη 38 μ.Χ.-79, παντρεύτηκε πρώτα τον Μάρκο Αντώνιο Φήλικα κυβερνήτη της Ιουδαίας και μετά τον Σόαιμο ιερέα-βασιλιά της Έμεσας (βασ. 54-70).

## Πηγές
* Royal Egyptian Genealogy, Ptolemaic Dynasty: Cleopatra Selene
* Cleopatra’s Children and Descendants at Ancient History by Suite101
* E. Groag, A. Stein, L. Petersen - e.a. (edd.), Prosopographia Imperii Romani saeculi I, II et III, Berlin, 1933 - . PIR2 I 710

Κατηγορία:Αρχαία Μαυριτανία
Συμβούλιο Υπουργών (Αφγανιστάν)

Το **Συμβούλιο Υπουργών** ήταν το κυβερνητικό όργανο στη *[[Λαϊκή Δημοκρατία του Αφγανιστάν]]* και αργότερα στη Δημοκρατία του Αφγανιστάν. Ο επικεφαλής του Συμβουλίου των Υπουργών επέλεγε υπουργούς για τις διάφορες υπουργικές θέσεις της κυβέρνησης. Υπό την ηγεσία των Νουρ Μουχαμάντ Ταρακί, Χαφιζουλάχ Αμίν και Μπαμπράκ Καρμάλ, το συμβούλιο υπέστη τεράστιες μεταβολές. Κατά τη διακυβέρνηση του Καρμάλ, οι 20 από τους 24 υπουργούς ανήκαν στη συνιστώσα Παρτσάμ και οι υπόλοιποι ανήκαν στη συνιστώσα Χαλκ. 

Όλοι οι υπουργοί κατείχαν έδρες στο συμβούλιο. 

## Μέλη συμβουλίου
* **Πρόεδρος**
* **Αντιπρόεδρος**
* Πρωθυπουργός
* Αναπληρωτής Πρωθυπουργός
* Υπουργός Εξωτερικών
* Υπουργός Άμυνας
* Υπουργός Δικαιοσύνης
* Υπουργός Εσωτερικής Ασφάλειας
* Υπουργός Εσωτερικών
* Υπουργός Καταπολέμησης Ναρκωτικών
* Υπουργός Μεθοριακών και Φυλετικών Ζητημάτων
* Υπουργός Οικονομικών
* Υπουργός Εκπαίδευσης
* Υπουργός Επικοινωνιών
* Υπουργός Πληροφοριών και Πολιτισμού
* Υπουργός Μεταφορών και Εμπορίου
* Υπουργός Γεωργίας και Κτηνοτροφίας
* Υπουργός Χωροταξίας
* Υπουργός Εσωτερικών Θεμάτων
* Υπουργός Δημόσιας Υγείας
* Υπουργός Ορυχείων και Βιομηχανίας
* Υπουργός Ισλαμικών Θεμάτων
* Υπουργός Φυλών και Εθνοτήτων
* Υπουργός Κοινωνικών Θεμάτων και Τουρισμού
* Υπουργός Δημοσίων Έργων
* Υπουργός Γυναικείων Θεμάτων

## Παραπομπές


Κατηγορία:Πολιτική του Αφγανιστάν
Helvetic Airways

**Η Helvetic Airways** είναι ελβετική αεροπορική εταιρεία με έδρα το Kloten και τα αεροσκάφη της στο αεροδρόμιο της Ζυρίχης .  Εκτελεί πτήσεις προς προορισμούς στην Ευρώπη και τη Βόρεια Αφρική  καθώς και προγραμματισμένες πτήσεις εξ ονόματος της Swiss International Air Lines και της Lufthansa  χρησιμοποιώντας αεροσκάφη Embraer 190s και Fokker 100s . 

## Ιστορία
Η Helvetic Airways ιδρύθηκε το φθινόπωρο του 2003 ως ανακατασκευή και επέκταση της υπάρχουσας αεροπορικής εταιρείας Odette Airways για εξυπηρέτηση προορισμών στη Νοτιοανατολική Ευρώπη. ε εταιρεία  άρχισε να λειτουργεί τον Νοέμβριο με ένα Fokker 100 πρός 3 προορισμούς. Μέχρι το 2004, ο στόλος είχε αυξηθεί σε 7 αεροσκάφη. Τον Δεκέμβριο του 2006, ο αερομεταφορέας άλλαξε το χρώμα των αεροσκαφών του. Από τότε, όλα τα Fokker 100s έχουν έγχρωμη εμφάνιση σε κόκκινο-άσπρο-ασημί χρώμα με το ελβετικό σταυρό στο άκρο. Τον Οκτώβριο του 2010, τα ελβετικά μέσα ενημέρωσης ανακοίνωσαν μια νέα βάση στο αεροδρόμιο της Βέρνης .  

Στις 18 Φεβρουαρίου 2013 οκτώ άνδρες οπλισμένοι με αυτόματα όπλα και ντυμένοι με στολές αστυνομικών κατάσχεσαν 120 μικρά δέματα που περιείχαν κατ 'εκτίμηση $50 εκατομμύρια ευρώ ( £ 32.000.000)  από το επιβατικό αεροσκάφος Fokker 100 που προετοιμαζόταν για αναχώρηση προς την Ζυρίχη. Οι άνδρες οδήγησαν δύο οχήματα μέσα από μια τρύπα που είχαν κόψει από την περίφραξη του αεροδρομίου για να εισχωρήσουν στην πτήση LX789, η οποία μόλις είχε φορτωθεί με διαμάντια από ένα θωρακισμένο φορτηγό. Οι άνδρες εκτέλεσαν την επιχείρηση μέσα σε πέντε λεπτά χωρίς τραυματισμούς και χωρίς να πυροβολήσουν.  

Τον Δεκέμβριο του 2014 Η  Helvetic Airways άρχισε να παίρνει επτά Embraer 190s από την Niki. Από τον Μάρτιο του 2016 υπάρχει σύμβαση μίσθωσης με τη Lufthansa για τη γραμμή Ζυρίχη- Μόναχο . 

## Προορισμοί
Οι Προγραμματισμένοι προορισμοί της αεροπορικής εταιρείας από τον Ιούλιο του 2018: μικρογραφία| Helvetic Airways Embraer 190 |247x247εσ

## Στόλος
### Σημερινός στόλος
Ο στόλος της Helvetic Airways περιλαμβάνει τα ακόλουθα αεροσκάφη από τον Ιούνιο του 2017:  

### Ιστορικό στόλου
Η αεροπορική εταιρεία εκμεταλλεύτηκε ένα Airbus A319-100, το οποίο στη συνέχεια επέστρεψε στον εκμισθωτή της την άνοιξη του 2017.  Η Helvetic Airways διέθετε προηγουμένως και αεροσκάφος McDonnell Douglas MD-83 . 

## Παραπομπές


## Εξωτερικοί σύνδεσμοι
    

* Επίσημος ιστότοπος  
* Επίσημος ιστότοπος  

Κατηγορία:Ελβετικές αεροπορικές εταιρείες
Chair Airlines

**Η Chair Airlines AG** (πρώην Germania Flug) είναι ελβετική αεροπορική εταιρεία με έδρα το Glattbrugg στην ευρύτερη περιοχή της Ζυρίχης  και το αεροδρόμιο της Ζυρίχης.

## Ιστορία

### Germania Flug
Η αεροπορική εταιρεία ιδρύθηκε τον Αύγουστο του 2014, σε συνεργασία με τη γερμανική αεροπορική εταιρεία Germania  και την ελβετική εταιρία Hotelplan, με σκοπό να εκμεταλλευτεί πτήσεις charter με χρήση του εμπορικού σήματος HolidayJet.  Μετά την εναρκτήρια πτήση της Germania Flug στις 26 Μαρτίου 2015, για το καλοκαίρι του 2015 και τον χειμώνα 2015/2016, η Germania Flug λειτούργησε από τη Ζυρίχη σε 17 προορισμούς αναψυχής στην Ευρώπη και τη Βόρεια Αφρική. 

Ωστόσο, από τον Νοέμβριο του 2015 η Germania Flug σταμάτησε τη συνεργασία της με την εταιρεία HolidayJet και από τότε λειτουργεί μόνο με το δικό της εμπορικό σήμα. Το καλοκαίρι του 2016, η Germania Flug πραγματοποίησε τακτικές πτήσεις σε όλη την Ευρώπη, την Τουρκία, τον Λίβανο και τη Βόρεια Αφρική. Εκτός αυτού, εξυπηρετεί την Πρίστινα και τα Σκόπια εκ μέρους της αεροπορικής εταιρείας Air Prishtina. 

Η Germania Flug δεν επηρεάστηκε από την πτώχευση της αεροπορικής εταιρείας Germania τον Φεβρουάριο του 2019 και συνεχίζει τις δραστηριότητές της μέχρι και σήμερα.  Λίγο αργότερα, ανακοινώθηκε ότι όλες οι μετοχές που κατείχε προηγουμένως η Germania έχουν πωληθεί στην Albex Aviation, η οποία κατέχει επίσης την Air Prishtina. Στις 11 Ιουνίου η αεροπορική εταιρεία μετονομάστηκε σε Chair Airlines.

## Προορισμοί
Από τον Ιούνιο του 2019, η Chair Airlines πραγματοποιεί πτήσεις προς τους ακόλουθους προορισμούς με το δικό της εμπορικό σήμα: 

;;

## Στόλος
μικρογραφία| Germania Flug A319-100
Ο στόλος της Chair Airlines αποτελείται από τα ακόλουθα αεροσκάφη (από τον Απρίλιο του 2019):  

## Παραπομπές


## εξωτερικοί σύνδεσμοι

* Επίσημη ιστοσελίδα  
Κατηγορία:Ελβετικές αεροπορικές εταιρείες
Αεροπορικές εταιρείες της Ελβετίας

Αυτός είναι ο κατάλογος των αεροπορικών εταιρειών που λειτουργούν με πιστοποιητικό αερομεταφορέα που χορηγείται από την Ομοσπονδιακή Υπηρεσία Πολιτικής Αεροπορίας της Ελβετίας.

## Αεροπορικές εταιρείες

## Αεροπορικές εταιρείες πτήσεων τσάρτερ

## Παραπομπές

* 

Κατηγορία:Ελβετικές αεροπορικές εταιρείες
Χέρμπερτ Τάμπερε

Ο **Χέρμπερτ Τόχβεροβιτς Τάμπερε** (, , 1 Φεβρουαρίου 1909, Ράννου, Ρωσική Αυτοκρατορία - 19 Ιανουαρίου 1975, Ράννου, Εσθονική ΣΣΔ, ΕΣΣΔ) ήταν Σοβιετικός λαογράφος και μουσικολόγος. Νικητής του κρατικού βραβείου της Εσθονικής ΣΣΔ (1959), υποψήφιος των φιλολογικών επιστημών (1962) και τιμημένος καλλιτέχνης της Εσθονικής ΣΣΔ (1969).

## Βιογραφία
Ο Χέρμπερτ Τάμπερε γεννήθηκε στις 19 Ιανουαρίου 1909 (Π.Η. 1 Φεβρουαρίου 1909) στο κυβερνείο της Λιβονίας της Ρωσικής Αυτοκρατορίας. Το 1927-1933 σπούδασε στο Πανεπιστήμιο του Τάρτου στη Σχολή Λαογραφικών Σπουδών, Εθνογραφίας, Αρχαιολογίας και Εσθονικής γλώσσας. Από το 1928 έως το 1945 ήταν βοηθός στα αρχεία της εσθονικής λαϊκής ποίησης (Εέστι Ραχβαλούουλε Αρχίιβ). Το 1935 εξέδωσε την πρώτη του συλλογή με λαϊκά τραγούδια της Εσθονίας. Ήταν υπεύθυνος για την κυκλοφορία του 3ου και 4ου τόμου της συλλογής των εσθονικών λαϊκών τραγουδιών "Βάνα Κάννελ". Το 1946-1951 και 1967-1975 δίδαξε στο Ωδείο του Τάλιν, διδάσκοντας την πορεία της μουσικής λαογραφίας (από το 1947 ήταν αναπληρωτής καθηγητής και από το 1974 ήταν καθηγητής). Το 1952-1966 δίδαξε λαογραφικές σπουδές στο Πανεπιστήμιο του Τάρτου. Παράλληλα με τη διδασκαλία, εργάστηκε στο Λογοτεχνικό Μουσείο της Ακαδημίας Επιστημών του ΕΣΣΔ από το 1952 ως ερευνητικός συνεργάτης και από το 1966 ως ανώτερος ερευνητικός συνεργάτης. Ήταν επικεφαλής του τμήματος μουσικής λαογραφίας.

Έγραψε πάνω από 100 επιστημονικά έργα, τα περισσότερα από τα οποία είναι αφιερωμένα στη μουσική λαογραφία της Εσθονίας. Πολλά από τα άρθρα του, σε ρωσική μετάφραση, δημοσιεύθηκαν στο βιβλίο Εσθονικά Λαϊκά Τραγούδια (Λ., 1983). Ο Τάμπερε έκανε παρουσιάσεις σε επιστημονικά συνέδρια. Αποτελούσε μέλος των στις εταιρειών "Καλεβαλασούρα" (1960) και "Σουομαλάις-ουγκριλάισεν Σέουρα" (1963)  .

Πέθανε στις 19 Ιανουαρίου 1975 στο χωριό Ράννου της επαρχίας Τάρτου. Τότε θάφτηκε στο νεκροταφείο Ράαντι στο Τάρτου.

## Εργογραφία
* Eesti rahvaviiside antoloogia, Τάρτου, 1935;
* Vana Kannel. Kuusalu vanad rahvalaulud, Τάλιν, 1938;
* Vana Kannel. Karksi vanad rahvalaulud, Τάρτου, 1941;
* Eesti rahvalaule viisidega, t. 1-5, Τάλιν, 1956-65;
* Die Erforschung der Volksmusik in der Estnischen SSR, Deutsches Jahrbuch für Volkskunde, 1967, Bd 13, Η. 2.

## Λογοτεχνία
* Andreas Kalkun: *Herbert Tampere: On the Problem of Rhythm in the Old Estonian Folk Song* in: Kirstin Kuutma und Tiiu Jaago: *Studies in Estonian Folkloristics and Ethnology.* *A Reader and Reflexive History*, University of Tartu, Tartu 2005 ISBN 9949-11-110-2

## Παραπομπές


Κατηγορία:Απόφοιτοι Πανεπιστημίου του Τάρτου
Κατηγορία:Εσθονοί λαογράφοι
Βαχτάνγκ Ανανιάν

Ο **Βαχτάνγκ Στεπανί Ανανιάν** (αρμενική γλώσσα: *Վախթանգ Ստեփանի Անանյան*, 26 Ιουλίου 1905 - 4 Μαρτίου 1980) ήταν Αρμένιος πεζογράφος και δημοσιογράφος που διακρίθηκε για την προσφορά του στην πνευματική ζωή της Σοβιετικής Ένωσης.

## Βιογραφία
αριστερά|μικρογραφία|186x186εσ|Προτομή του Ανανιάν στο Γερεβάν.
Ο Ανανιάν γεννήθηκε στις 26 Ιουλίου του 1905 στον οικισμό Πογκοσκιλίσα (αργότερα Σαμακιάν) της Ρωσικής Αυτοκρατορίας, που στη σύγχρονη εποχή βρίσκεται εντός των ορίων της πόλης του Ντιλιντζάν στην Αρμενία. Τέκνο οικογένειας χωρικών, πέρασε τα παιδικά του χρόνια στη γενέτειρά του, η οποία αποτελούσε κομμάτι της αρμενικής υπαίθρου. Έμαθε τα πρώτα γράμματα στο σχολείο του χωριού του και το 1915 εισήχθη σε σχολείο του Ντιλιντζάν, από το οποίο ωστόσο έφυγε, λόγω οικονομικών δυσκολιών, προκειμένου να γίνει βοσκός. 

Το 1926 εγκαταστάθηκε στο Γερεβάν, όπου εργάστηκε σε διάφορες εφημερίδες. Παράλληλα, ήταν στέλεχος της κρατικής οργάνωσης νεολαίας Κομσομόλ και από το 1928 μέλος του Κομμουνιστικού Κόμματος Σοβιετικής Ένωσης, ενώ το 1935 έγινε αρχισυντάκτης της εφημερίδας «Κολχόζνικος». Κατά το Β΄ Παγκόσμιο Πόλεμο επιστρατεύθηκε και βρέθηκε στα πεδία των μαχών μέχρι και τη λήξη των εχθροπραξιών. Κατόπιν συνέχισε τις δημοσιογραφικές και συγγραφικές του ασχολίες, ενώ το 1970 τιμήθηκε με κρατικό βραβείο της ΣΣΔ Αρμενίας για τη συμβολή του στην παιδική και νεανική λογοτεχνία. Απεβίωσε στο Γερεβάν, στις 4 Μαρτίου του 1980. Κόρη του ήταν η κριτικός λογοτεχνίας, Νέλι Ανανιάν.

## Έργο
Ο Ανανιάν διακρινόταν για τη ζωντανή, ρομαντική και ιδιόρρυθμη γραφή του, καθώς και για τον τρόπο με τον οποίο περιέγραφε μέσα από τα κείμενά του διάφορες εικόνες της φύσης. Ξεκίνησε τη συγγραφή κατά τη δεκαετία του 1920 όταν και δημοσιεύθηκαν τα πρώτα έργα του σε λογοτεχνικά περιοδικά. Το 1930 εκδόθηκε η νουβέλα του «Μέσα στον κύκλο της φωτιάς», η πλοκή της οποίας διαδραματίζεται στην περίοδο του Ρωσικού Εμφυλίου. Άλλα βιβλία του είναι τα «Στο πεδίο της μάχης» (1946), «Μετά τον πόλεμο» (1947), «Στις όχθες της Σεβάν» (1951), «Αιχμάλωτοι του Χοβαζαντζόρ» κ.ά. Μάλιστα, οι δύο τελευταίες αποτέλεσαν τη βάση αντίστοιχων αρμενικών ταινιών. Ακόμη, ξεχωρίζουν οι «Ιστορίες κυνηγιού», οι οποίες γράφτηκαν από το 1947 μέχρι το 1966 και είναι αφιερωμένες στη ζωή κοντά στη φύση. Τα έργα του έχουν μεταφραστεί σε διάφορες γλώσσες.

## Παραπομπές


## Βιβλιογραφία
* Melešin, Stanislav (1958). *Library of Soviet short stories. Encounter in Taiga*. Foreign Languages Publishing House.

Κατηγορία:Αρμένιοι συγγραφείς
Κατηγορία:Σοβιετικοί αρμενικής καταγωγής
Κατηγορία:Σοβιετικοί συγγραφείς
Κατηγορία:Αρμένιοι κομμουνιστές
Κατηγορία:Αποδέκτες του Τάγματος της Φιλίας των Λαών
Δήμος Άεροντρομ

Ο **Δήμος Άεροντρομ** ( ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

## Γεωγραφία
Ο Δήμος Άεροντρομ συνορεύει με:
*τον Δήμο Κίσελα Βόντα στα νοτιοδυτικά,
*τον Δήμο Τσένταρ στα βορειοδυτικά,
*τον Δήμο Γκάζι Μπάμπα στα βορειοανατολικά,
*τον Δήμο Στουντενίτσανη στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων